Video: Help, dit reën spinnekoppe! | Maroela Media
Maak nie saak watter weersomstandighede jy ervaar nie – ten minste kan jy sê dat dit nog nie by jou spinnekoppe gereën het nie.
Inwoners van Minas Gerais in die suide van Brasilië kan egter nie dieselfde sê nie. Dié inwoners het berig dat honderde spinnekoppe in die lug gesien kan word. Die webbe is só fyn dat dit byna nie met die blote oog gesien kan word nie, so dit lyk of die spinnekoppe net in die lug sweef.
Die spesie Parawixia bistriata is verantwoordelik vir dié ontstellende gedrag. Die spesie is ook meer sosiaal as 'n gewone spinnekop en hulle span dus saam in warm, bedompige weerstoestande. Hulle bou groot webbe om sodoende hul prooi te vang.
Hulle is van vroegaand te sien en bly dan deur die aand op hul webbe. Vroegoggend eet hulle alles wat hulle deurnag gevang het voor hulle weer tussen die plantegroei verdwyn.
Aragnologie-kenner prof. Adalberto dos Santos van die Federal University of Minas Gerais hou vol die spinnekoppe is voordelig vir die omgewing – hulle reguleer insek- en muskietbevolkings en hul byt is nie skadelik vir mense nie.
Posted by Cecilia Juninho Fonseca on Friday, 4 January 2019
Nie eers die see sal my agterna skoongewas kry nie. Ai hoe gril ek nou.
MC ek stem 100% met jou saam en daar sal skielik n baie onaangename reuk wees wat hulle tot by die suid pool sal verdryf.
Ek sterf duisende dode….gril tot in my kleintoontjie
Ek het ongelooflike erge fobie met spinnekoppe. Dis onaangenaam om net na die video te kyk. Sal nooit oorleef om werklik daarna te kyk. Dis afgryslik.
Ek het een jaar by Mcarthys Rus in die kalahari so ń spinnekopreën ervaar.Die spinnekoppies het elkeen gesweef aan ń dun draadjie .Dit het daardie nag kom reen en ek vermoed dit was ń tegniek om na hoër grond te beweeg.